Ir-Regolament tal-Kummissjoni (KE) NRU 571/2003
tat-28 ta' Marzu 2003
li jemenda ir-Regolament (KE) Nru 1227/2000 li jippreskrivi regoli dettaljati sabiex ikun applikat ir-Regolament tal-Kunsill (KE) Nru 1493/1999 dwar l-organizzazzjoni komuni tas-suq ta' l-inbid fir-rigward ta' produzzjoni potenzjali
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 1493/1999 tas-17 ta' Mejju 1999 dwar l-organizzazzjoni komuni tas-suq fl-inbid [1], kif l-aħħar emendat bir-Regolament (KE) Nru 2585/2001 [2], u speċjalment l-Artikolu 80 tiegħu,
Billi:
(1) Sabiex tirriżolva problema partikolari u prattika, għandu jkun emendat il-limitu taż-żmien preskritt fl-Artikolu 2 [3] tar-Regolament (KE) Nru 1493/1999 li jidderoga mill-Artikolu 2(2). L-applikazzjoni tad-disposizzjonijiet varji fir-rigward ta' l-għoti tad-derogi serjament u komplessivament timponi piż amministrattiv, b'mod partikolari fir-rigward tal-kontrolli u l-penalitajiet. Fl-interess ta' amministrazzjoni soda, d-data msemmija għandha tkun postposta sal-31 ta' Lulju 2003.
(2) Ir-Regolament tal-Kummissjoni (KE) Nru 1227/2000(3), kif l-aħħar emendat bir-Regolament (KE) Nru 315/2003 [4], għandu għalhekk ikun emendat skond dan.
(3) Il-miżuri previsti f'dan ir-Regolament huma konformi ma' l-opinjoni tal-Kumitat tat-Tmexxija ta' l-Inbid.
ADOTTAT DAN IR-REGOLAMENT:
Artikolu 1
L-Artikolu 2(1)(a) tar-Regolament (KE) Nru 1227/2000 huwa hawnhekk mibdul b'dan li ġej:
"1(a) Id-data ta' meta jingħalaq iż-żmien tal-31 ta' Lulju 2002 preskritta fl-Artikolu 2(3) tar-Regolament (KE) Nru 1493/1999 għandha tkun posposta għall-31 ta' Lulju 2003."
Artikolu 2
Dan ir-Regolament għandu jiġi fis-seħħ fit-tielet ġurnata wara li jiġi ppubblikat fil-Ġurnal Uffiċjali ta' l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-28 ta' Marzu 2003.